
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

001. Κατάργηση των Κρατικών Μονοπωλίων Εμπορικού 
Χαρακτήρα.1 

ΑΠΟΦΑΧΕΙΧ 

'' Εγκριση της από 7 Μαίου 1985 απόφασης τον Ενμόονλίον 
των Ευρωπαϊκών Κοινοτήτων για το σύστημα των 
'.οίων πόρων των Κοινοτήτων.2 


ΔΙΑΤΑΓΜΑΤΑ 

- (1) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 604 

Κατάργηση το>ν Κρατικών Μονοπωλίων Εμπορικού Χαρα¬ 
κτήρα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη : 

1. Τις διατάξεις της παραγράφου I του άρθρ. 3 του X. 
1X38/11183 «εφαρμογή του Κοινοτικού Δικαίου» (Φ.Ε.Κ. 
04/ΤΑ/17.3.1983) όπως τροποποιήθηκε από την παράγρ. 
3 του άρθρ. 6 του Ν. 1440/1984 «Συμμετοχή της Ελλάδος 
στο κεφάλαιο, στα αποθεματικά και στις προβλέψεις της 
Ευρωπαϊκής Τράπεζας Επενδύσεων, στο κεφάλαιο της 
Ευρωπαϊκής Κοινότητος Άνθρακος και Χάλυβος και του 
Οργανισμού Εφοδιασμού ΕΥΡΑΤΌΜ» (ΦΕΚ 70/ΤΛ, 
21.3.1984), αλλά και το γεγονός ότι δε συντρέχει λόγος 
σήμερα για τη διατήρηση του μονοπωλίου των παρακάτο) 
αγαθών. 

2. Την κοινή απόφαση του Π ρωθυπουργού και του Υ¬ 
πουργού Εθνικής Οικονομίας ΔΚ/20862/2.8.85 «Ανάθεση 
αρμοδιοτήτων στους Υφυπουργούς Εθνικής Οικονομίας» 
(Φ.Ε.Κ. 481/Β/2.8.85). 

3. Την 951/1985 γνωμοδότηση του Συμβουλίου της 
Επικράτειας μετά από πρόταση των Υπουργού Οικονομικών 
και Υφυπουργού Εθνικής Οικονομίας, αποφασίζουμε : 

Άρθρο 1. 

Το Διάταγμα αυτό έχει σκοπό την προσαρμογή της Ελ¬ 
ληνικής Νομοθεσίας που αφορά τα Κρατικά Μονοπώλια 
Εμπορικού Χαρακτήρα προς τις διατάξεις του άρθρ. 37 
της Συνθήκης της Ε.Ο.Κ. σε συνδυασμό με το άρθρο 40 
της Συνθήκης προσχωρήσεως της Ελληνικής Δημοκρατίας 
στην Ευρωπαϊκή Οικονομική Κοινότητα και στην Ευρω¬ 
παϊκή Κοινότητα Ατομικής Ενέργειας. 


Άρθρο 2. 

I. Καταργούνται οι διατάξεις τι»ν Νόμων και Διαταγμά¬ 
των που ακολουθούν καθ’ ο μέρος αφορούν την εισαγωγή των 
πυρείων της δασμολ. κλάσης 3606, την κατασκευή, εισα¬ 
γωγή και διάθεση των παιγνιόχαρτων της δασμολ. κλάσης 
9704. την εισαγωγή και διάθεση του αλατιού της δασμολ. 
κλάσης 2501 και την εισαγωγή και διάθεση του σιγαρό- 
χαρτου της δασμολ. κλάσης 4815 Βί. 

ΚΑΤΑΡ ΓΟΥΜΕΝΟΙ ΝΌΜΟΙ ΚΑΙ ΔΙΑΤΑΓΜΑΤΑ 
Π Ε Ρ1 Μ Ο ΝΟ ΠΩΑΙΟΥ ΠΥΡΕ ΙΩΝ 

1. Νόμος ΛΡΞΗ/27.3.1884 «περί αποκλειστικού δι¬ 
καιώματος κατασκευής, εισαγωγής και πωλήσεως των χη¬ 
μικών πυρείων (φωσφόρων) εις το Κράτος». 

2. Διάταγμα «περί καθορισμού των κλάσεων των υπό 
του Δημοσίου πωλουμένων χημικών πυρείων και των δια¬ 
κριτικών αυτών σημείων» (ΦΕΚ 330/13.9.1938 τεύχος .V). 

.3. Διάταγμα «περί των διαστάσεων και επιγραφών των 
κυτίων πυρείοιν του Μονοπωλίου» (ΦΕΚ 42/4.2.1939 τ.Α ). 

Κ ΥΊΆΡΓΟΥΜΕΝΟΙ ΝΌΜΟΙ ΚΑΙ ΔΙΑΤΑΓΜΑΤΑ 
ΠΕΡΙ ΜΟΝΟΠΩΛΙΟΥ ΠΑΙΓΝΙΟΧΑΡΤΩΝ 

1. Νόμος ΑΡΞΖ/22.3.1884 «περί αποκλειστικού δι¬ 
καιώματος κατασκευής, εισαγωγής και πωλήσεως των παι- 
γνιοχάοτων εις το Κράτος». 

2. Άρθρο 2 του Α Ν. 390/1936. 

3. Διάταγμα «περί καθορισμού κλάσεων παιγνιοχάρτων 
και των τύπων των ταινιών περιβολής δεσοιίδων παιγνιο- 
χάρτων» (Φ.Ε.Κ. 472/16.12.38 τ. .V). 

4. β. Διάταγμα 29.4.1947, «περί συμπληρώσεων του 
από 10.12.1938 Β.Δ. «περί καθορισμού κλάσεων παιγνιο- 
χάρτων και των τύπων των ταινιών περιβολής των δεσμίδων 
παιγνιοχάρτων» (Φ.Ε.Κ. 101/26.5.1947 τ. Α’). 

5. Β. Διάταγμα «περί συμπληρώσεως των από 10.12. 
1938 και 29.4.1947 Β. Δ/των, «περί καθορισμού κλάσεων 
παιγνιοχάρτων και τύπων ταινιών περιβολής δεσμίδων παι- 
γνιοχάρτων» (Φ.Ε.Κ. 160/28.7.50 τ. Α’). 

ΚΑΤΑΡ ΓΟΥΜΕΝΟΙ ΝΟΜΟΙ ΚΑΙ ΔΙΑΤΑΓΜΑΤΑ 
ΠΕΡΙ ΜΟΝΟΠΩΛΙΟΥ ΑΛΑΤΙΟΥ 

1. Διάταγμα της 11.4.1833 «περί Εθνικών Αλυκών» 
(Περ. ΙΔ' και ΙΕ’). 

2. Νόμος ΑΤΜΕ/9.1.1886 «περί συστάσεως ειδικών 

αλαταποθηκών κ.λπ.». 

3. Νόμος ΧΟΘ'/ΙΟ.δ. 1861 «περί καταργήσεως μερικών 
αλαταποθηκών» (ΦΕΚ σελίδα 38). 

4. Νόμος 762/1917 «περί αυξήσεως της τιμής ειδών 
τ.νών των Μονοπωλίων». 

5. Νομοθετικό Διάταγμα της 16.4.1923 «περί τροπο- 
ποιήσεως και συμπληρώσεως των ποινικών διατάξεων του 
Νόμου 1165» «περί Τελωνειακού Κώδικα» και των Νόμων 
«περί φορολογίας καπνού και σιγαρόχαρτου κ.λπ.». 

6. Το Νομοθετικό Διάταγμα 1598/1942 «περί ρυθμίσεως 
ζητημάτων χορηγήσεως άλατος δι’ άλισιν γεωργικών προϊ¬ 
όντων και δι’ ετέρας τινάς χρήσεις». 

7. Ο Νόμος 129/1942 «περί τροποποιήσεως και συμ¬ 
πληρώσεως διατάξεων τινών περί μονοπωλίου του άλατος». 

8. Το άρθρο 20 του Νόμου 302/1943 «περί τροποποιή¬ 
σεως των διατάξεων περί φόρου πολυτελείας και λοιπών 
φόρων καταναλώσεως». 

9. Το άρθρο 8 του Νομοθετικού Διατάγματος της 7.12. 
1947 «περί φορολογίας του καταναλισκομένου καπνού κ.λπ.». 

10. Ο Αναγκαστικός Νόμος 207/1936 «περί του εξα¬ 
γομένου άλατος εις την αλλοδαπήν» (Φ,Ε.Κ. 441/1936 τ. Α') 

11. Ο Νόμος 2027/1952 «περί χορηγήσεως άλατος επί 
ηλαττωμένη τιμή δια βιομηχανικής, γεωργικάς και άλλας 
τινάς χρήσεις» (Φ.Ε.Κ. 67/17.3.1952 τ, Α'). 

12. Ο Α.Ν. 39/1967 «περί τροποποιήσεως διατάξεών 
τινων περί Μονοπωλίων» και του Διατάγματος της 27.6. 
1886 «περί καταστροφής του εν ταις αλαταποθήκαις άλατος 
κακής ποιότητος» (ΦΕΚ 104/21.6.67 τ. Α'). 

13. Ν. 231/1975 (άρθρο 28) «περί αντικαταστάσεως, 
τροποποιήσεως και συμπληρώσεως φορολογικών τινών 
διατάξςων» (ΦΕΚ 277/6.12.75 τ. Α'). 

14. Διάταγμα «περί καταστροφής του εν ταις αλατα- 
ποθήκαι; άλατος κακής ποιότητος» (Φ.Ε.Κ. 170/27.6.1886 
τ.Α'). 

ΚΛΤΑΡΓΟΓΜΕΝΟΙ ΝΟΜΟΙ ΚΑΙ ΔΙΑΤΑΓΜΑΤΑ ΠΟΥ 

ΑΦΟΡΟΥΝ ΤΑ ΚΡΑΤΙΚΑ ΜΟΝΟΠΩΛΙΑ ΓΕΝΙΚΑ 

1. Ν. 1680/1919 (άρθρο 5) «περί μεταβολής διατάξεων 
των Νόμων «περί τελών χαρτοσήμου κ.λπ.» (ΦΕΚ 19/ 
1919 τ.Α'). 

2. Α.Ν. 915/1937 «περί καταργήσεως της διακρίσεως 
του μονοπωλίου άλατος, πυρείων και παιγνιόχαρτων Παλαιάς 
Ελλάδος και Νέων Χωρών» (Φ,Ε.Κ. 422/22.10.1937 τ.Α'). 

3. Νόμος 1628/1944 «περί τροποποιήσεως και συμπλη¬ 
ρώσεως ενίων διατάξεων των Νόμων περί Μονοπωλίων», 

4. Α.Ν. 220/1945 «περί τροποποιήσεως και συμπληρώ¬ 
σεως ενίων διατάξεων των Νόμων πεοί Μονοπωλίων» (Φ.Ε.Κ. 
73/27.3.1945 τ. Α'). 

5. Α.Ν. 719/1945 (άρθρα 3 και 4) «περί τροποποιήσεως 
και συαπληρώσεως Νόμων τινών πεοί φόαων καταναλώσεως» 

(Φ.Ε.Κ. 296/1945 τ. Α'). 

6. Β.Δ. της 21/25 Φεβρουάριου 1885 «περί κατασχο- 
μένων κ.λπ. πετρελαίων, πυρείων και παιγνιοχάρτων». 

7. Ν. 5054/1931 (άρθρο 3). 

8. Νόμος 3803/1957 (άρθρα 3 και 4) «περί ρυθμίσεως 
ζητημάτων σχετιζομένων προς τα μονοπωλιακά είδη και 
άλλων τινών διατάξεων» (Φ.Ε.Κ. 259/1957 τ. Α'). 

9. Α.Ν. 154/1967 (άρθρα 16, 17. 18, 19 και 20) «περί 
τροποποιήσεως και συμπληρώσεως διατάξεών τινων περί 
φόρων καταναλώσεως. τελών ψυχαγωγίας και ειδών Κρα¬ 
τικού Μονοπωλίου» (Φ.Ε.Κ. 180/21.10.67 τ. Α'). 

10. Ν.Δ. 99/1969 «περί τροποποιήσεως διατάξεών τινων 
αφορωσών το Μονοπώλιο του φωτιστικού πετρελαίου και 
των παιγνιοχάρτων» (Φ,Ε.Κ. 25/1969 τ. Α'). 

2. Διατάξεις άλλων Νόμων ή Διαταγμάτων που ρυθμί¬ 
ζουν αντικείμενα που περιλαμβάνονται στις ρυθμίσεις του 
Διατάγματος αυτού θεωρούνται καταργούμενες από την 
ημερομηνία ισχύος αυτού. 


Άρθρο 3. 

Η ισχύς του Διατάγματος αυτού αοχίζει από 1 Ιανουαρίοι 
1986. 

Στον Υπουργό των Οικονομικών αναθέτουμε τη δημο¬ 
σίευση και εκτέλεση του Προεδρικού αυτού Διατάγματος. 

Αθήνα, 12 Δεκεμβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΦ)ΓΟΣ ΕΘΝ. ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΔΗΜ. ΤΣΟΒΟΛΑΣ 


ΑΠΟΦΑΣΕΙΣ 


Α. Π. Ζ.4030/311/2035 3ις 


( 2 ) 


Έγκριση της από 7 Μαϊου 1985 απόφασης του Συμβουλίου 

των Ευρωπαϊκών Κοινοτήτων για το σύστημα των ιδίων 

πόρων των Κοινοτήτων». 

ΟΙ ΥΠΟΥΡΓΟΙ 

ΑΝΑΠΑΗΡΩΤΗΣ ΕΞΩΤΕΡΙΚΩΝ 
ΚΑΙ ΟΙΚΟΝΟΜΙΚΩΝ 

Έχοντας υπόψη : 

1. Τις διατάξεις του Νόμου 945/1979 που δημοσιεύτηκε 
στο Φύλλο της Εφημερίδας της Κυβέρνησης τεύχος Α' της 
27.7.1979 «για την κύρωση της συνθήκης Προσχωρήσεως 
της Ελλάδας στην Ευρωπαϊκή Οικονομική Κοινότητα και 
την Ευρωπαϊκή Κοινότητα Ατομικής Ενέργειας», και της 
Συμφωνίας «για την προσχώρηση της Ελλάδας στην Ευρω¬ 
παϊκή Κοινότητα Άνθρακα και χά?,υβα». . 

2. Τις διατάξεις του Νόμου 1558/1985 «Κυβέρνηση και 
Κυβερνητικά Όργανα» που δημοσιεύθηκε στο υπ’ αριθ. 137 
Φύλλο της Εφημεοίδαε της Κυβέονησης τεύχος Α' της 
26.7.1985. 

3. Τις διατάξεις της υπ’ αριθ. 457 κοινής Απόφασης του 
Πρωθυπουργού και του Υπουργού Εξωτερικών «για τον 
καθορισμό αρμοδιοτήτων του Αναπληρωτή Υπουργού Εξω¬ 
τερικών» (ΦΕΚ 494/Β/13.8.1985). 

4. Το περιεχόμενο της από 7 Μαϊου 1985 Απόφασης 
του Συμβουλίου των Εωρωπαΐκούν Κοινοτήτων για το σύ¬ 
στημα των ιδίων πόρων των Κοινοτήτων, αποφασίζουμε : 

Εγκρίνουμε ως έχει και εις το σύνολό της την από 7 Μαϊου 
1985 Απόφαση του Συμβουλίου των Ευρωπαϊκών Κοινοτή¬ 
των, της οποίας το κείμενο σε πρωτότυπο στην Ελληνική 
έχει ως εξής : 


ΑΠΟΦΑΣΗ 

της 7 Μαϊου 1985 
για το σύστημα των ιδίων πόρων 
των Κοινοτήτων 

ΤΟ ΣΥΜΒΟΥΛΙΟ 

ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Έχοντας υπόψη : 

Τη συνθήκη για την ίδρυση της Εωρωπαΐκής Οικονομικής 
Κοινότητας, και ιδίως το άρθρο 201. 

Τη συνθήκη για την ίδρυση της Ευρωπαϊκής Οικονομικής 
Κοινότητας Ατομικής Ενέργειας και ιδίως το άρθρο 173. 
Την πρόταση της Επιτροπής (1). 

Τη γνώμη του Ευρωπαϊκού Κοινοβουλίου (2). 

Τη γνώμη της Οικονομικής και Κοινωνικής Επιτροπής (3). 


(1) ΕΕ αριθ. 0 193 της 21. 7.1984, σ. 5. 

(2) ΕΕ αριθ. 0 315 της 26.11.1984. σ. 60. 

(3) ΕΕ αριθ. 0 307 της 19.11.1984. σ. 24. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟΝ) 


4177 


Εκτιμώντας : 

ότι η απόφαση της 21ης Απριλίου 1970 για την αντικατά¬ 
σταση των χρηματικών συνεισφορών των κρατών μελών απο 
τους ίδιους πόρους των Κοινοτήτων (1), που στο εξής αναφέ- 
ρεται ως «απόφαση της 21ης Απριλίου 1970», εισήγαγε ένα 
κοινοτικό σύστημα ιδίων πόρων, 

ότι για να αυξηθούν οι ίδιοι πόροι, διατηρώντας ταυτόχρονα 
τις υφιστάμενες πηγές εσόδων που καθορίστηκαν με την από¬ 
φαση της 21ης Απριλίου 1970, πρέπει να αυξηθεί το όριο 
του 1 % του συντελεστή που εφαρμόζεται στην ομοιόμορφη 
βάση του φόρου προστιθέμενης αξίας, 

ότι ποέπει να ληφθούν υπόψη τα συμπεράσματα του Ευρω¬ 
παϊκού Συμβουλίου της 25ης και 26ης Ιουνίου 1984 στο 
Φονταινεμπλώ, ; ^ 

ότι σύμφωνα με τα συμπεράσματα αυτά, το ανώτατο δυνατό 
ποσοστό καταβολής τίον ιδίων πόρων που προέρχονται από 
το φόρο προστιθέμενης αξίας ορίζεται σε 1,4% από την 1η 
Ιανουάριου 1986· ότι αυτό το ανώτατο ποσοστό ισχύει για 
κάθε κράτος μέλος και θα τεθεί σε ισχύ μόλις ολοκληρωθούν 
οι διαδικασίες κύρωσης και, πάντως, το αργότερο την 1η 
Ιανουάριου 1986 · ότι το ανώτατο δυνατό ποσοστό μπορεί 
να ανέλθει σε 1,6% από 1ης Ιανουάριου 1988 με ομόφωνη 
απόφαση του Συμβουλίου και μετά απο σύμφωνη γνώμη 
που θα δοθεί κατά τις εθνικές διαδικασίες, 
ότι σύμφωνα με τα ίδια συμπεράσματα, το Ευρωπαϊκό Συμ¬ 
βούλιο έκρινε ότι η πολιτική των δαπανών συνιστα, τελικά, 
το ουσιαστικό μέσο επίλυσης του θέματος των ελλειμμάτων 
του προϋπολογισμού, 

ότι, ωστόσο, το Ευρωπαϊκό Συμβούλιο αποφάσισε ότι για 
οποιοδήποτε κράτος μέλος, που επιβαρύνεται υπερβολικά από 
δημοσιονομική άποψη σε σχέση με τη σχετική του ευημερία, 
απορεί, σε εύθετο χρόνο, να γίνεται διόρθωση, 
ότι μια τέτοια διόρθωση πρέπει τώρα να εφαρμοστεί για το 
Ηνωμένο Βασίλειο, 

ΘΕΣΠΙΖΕΙ ΤΙΣ ΔΙΑΤΑΞΕΙΣ ΑΓΤΕΣ. ΤΩΝ ΟΠΟΙΩΝ 
ΣΥΝΙΣΤΑ ΤΗΝ ΑΠΟΔΟΧΗ ΣΤΑ ΚΡΑΤΗ ΜΕΚΗ : 

Άρθρο 1. 

Οι ίδιοι πόροι χορηγούνται στις Κοινότητες προκειμένου 
να εξασσαλίζεται η ισοσκέλιση του προϋπολογισμού τους 
σύμφωνα με τις διαταςεις των κατωτέρω άρθρων. 

Ο προϋπολογισμός των Κοινοτήτων χρηματοδοτείται, ες 
ολοκλήρου με την επιφύλαςη άλλων εσόδων, απο τους ίδιους 
πόρους των Κοινοτήτων. 

Άρθρο 2. 

Τα έσοδα που προέρχονται από : 

α) εισφορές, πριμοδοτήσεις, συμπληρωματικά ή εξισω- 
τικά ποσά, πρόσθετα ποσά ή στοιχεία φόρων και λοιπός τέλη 
που θεσπίζονται ή θα θεσπιστούν από τα όργανα των Κοινο¬ 
τήτων επί των συναλλαγών με χώρες μη μέλη στο πλαίσιο 
της κοινής γεωργικής πολιτικής, όπως και από εισφορές και 
άλλα δικαιώματα που προβλέπονται στο πλαίσιο της κοινής 
οργάνωσης των αγορών στον τομέα της ζαχαρης, 

β) τους δασμούς του Κοινού Δασμολογίου και τους λοι¬ 
πούς δασμούς, που θεσπίζονται η θα θεσπιστούν απο τα ^όρ¬ 
γανα των Κοινοτήτων επί των συναλλαγών με χώρες μη μέλη, 
συνιστούν ίδιους πόρους που εγγράφονται στον προϋπολογισμό 
των Κοινοτήτων. 

Εξάλλου, συνιστούν ίδιους πόρους που εγγράφονται στον 
προϋπολογισμό των Κοινοτήτων, τα έσοδα που προέρχονται 
από άλλους φόρους θεσπιζόμενους στο πλαίσιο μιας κοινής 
πολιτικής, σύμφωνα με τη συνθήκη για την ίδρυση της Ευ¬ 
ρωπαϊκής Οικονομικής Κοινότητας ή τη συνθήκη για την 
ίδρυση της Εωοωπαίκής Κοινότητας Ατομικής Ενέργειας, 
εφόσον έχει ολοκληρωθεί η διαδικασία του άρθρου 201 της 
συνθήκης για την ίδρυση της Ευρωπαϊκής Οικονομικής 
Κοινότητας ή του άρθρου 173 της συνθήκης για την ίδρυση 
της Ευρωπαϊκής Κοινότητας Ατομικής Ενέργειας. 


(1) ΕΕ αριθ. Ε 94 της 28.4.1970, σ. 19. 


Άρθρο 3. 

1. Συνιστούν επίσης ίδιους πόρους τα έσοδα που προέρχο¬ 
νται από την εφαρμογή, σύμφωνα με τις διατάξεις του παρό¬ 
ντος άρθρου, συντελεστών στη βάση του φόρου προστιθέμενης 
αξίας, η οποία καθορίζεται με ομοιόμορφο τρόπο , για τα 
κράτη μέλη σύμφωνα με τους κοινοτικούς κανόνες. 

2. Κανείς από τους συντελεστές της παραγράφου 1 δεν 
υπερβαίνει το 1,4%. Οι συντελεστές αυτοί καθορίζονται 
στα πλαίσια της διαδικοασίας του προϋπολογισμού, λαμβά- 
νοντας υπόψη όλα τα άλλα έσοδα. 


3. Οι συντελεστές υπολογίζονται ως εξής : 


α) καθορίζεται ενιαίος συντελεστής σε σχέση με τη φορο¬ 
λογική βάση που αναφέρεται στην παράγραφο 1, 

β) όσον αφορά το συντελεστή που εφαρμόζεται στο Ηνω¬ 
μένο Βασίλειο, από το ποσό που προκύπτει με τηε εφαρμογή 
του ενιαίου συντελεστή εκπίπτεται ποσό το οποίο συνάγεται : 

ί) υπολογίζοντας τη διαφορά, κατά 
νομικό έτος, μεταξύ του ποσοστού του 
στο φόρο προστιθέμενης αξίας που έ , 
κατά το έτος αυτό, εάν είχε εφαρμοστεί ο ενιαίος συντελε¬ 
στής, συμπεριλαμβανομένων των προσαρμογών όσον αφορά 
τα προηγούμενα έτη, και του ποσοστού συμμετοχής του 
Ηνωμένου Βασιλείου στο σύνολο των δαπανών που έχουν 
κατανεμηθεί, 

ϋ) εφαρμόζοντας τη διαφορά που προκύπτει με τον τρόπο 
αυτό στο σύνολο των δαπανών που έχουν κατανεμηθεί, 
ίίί) πολλαπλασιάζοντας το αποτέλεσμα με 0,66. 

Το μειωμένο ποσό διαιρείται με τη φορολογική βάση του 
Ηνωμένου Βασιλείου. 


το προηγούμενο οικο- 
Ηνωμένου Βασιλείου 
πρεπε να ^καταβληθεί 


γ) όσον αφορά τους συντελεστές που εφαρ μοζονται στα 
άλλα κράτη μέλη, αυτά επιβαρύνονται με ποσό που αντι¬ 
στοιχεί στην έκπτωση που αναφερεται στο σημείο β). Γο 
ποσό αυτό κατ’ αρχάς κατανεμεται αναλογα με το ποσοστο 
της αντίστοιχης συμμετοχής τους στις πληρωμές του φόρου 
προστιθέμενης αξίας που πρέπει να πραγματοποιηθούν βάσει 
του ενιαίου συντελεστή, εξαιρουμένου του Ηνωμένου Βασι¬ 
λείου· κατόπιν το ποσο αυτό προσαρμόζεται κατα τροπον 
ώστε να περιορίζεται η συμμέτοχη της Ομοσπονδιακής Δη¬ 
μοκρατίας της Γερμανίας στα δύο τρίτα του ποσοστού που 
προκύπτει με τον υπολογισμό αυτό. 

Οι συντελεστές που εφαρμόζονται σε κυτα τα κράτη μέλη 
συνάγονται διαιρώντας με τη φορολογική βάση κάθε κρά¬ 
τους μέλους το άθροισμα των ποσών που προκύπτουν από την 
εφαρμογή του ενιαίου συντελεστή και των ποσουν συμμετο¬ 
χής τους στο συμπληρωματικό ποσο, 

δ) στις περιπτώσεις εφαρμογής της παραγράφου 7, και 
για οποιοδήποτε κράτος μέλος αυτή αφόρα, οι χρηματικές 
συνεισφορές υπαοκθιστούν τις πληρωμές φορου προστιθέ¬ 
μενης αξίας στους υπολογισμούς που αναφερονται στην πα¬ 
ρούσα παράγραφο. 

4. Κατά την έναρξη ισχύος της παραγράφου αυτής και 
κατά παρέκκλιση από την απόφαση της 21ης Απριλίου 1970, 
το ποσό του φόρου προστιθέμενης αςιας που οφείλεται απο 
το Ηνωμένο Βασίλειο μειώνεται κατΐ αποκοπή κατα 1000 
εκατομμ. ΕΟΙΥ Τα άλλα κράτη μέλη επιβαρύνονται με ένα 
ποσό αντίστοιχο προς το ποσό αυτής της μείωσης, το οποίο 
κατανεμεται σύμφωνα με την παράγραφο 3 σημείο γ). 

Οι πράξεις που αναφέρονται στο προηγούμενο,εδάφιο συνι- 
στούν τροποποιήσεις των ίδιων πόρων που προέρχονται απο 
το φόρο προστιθέμενης αξίας του οικονομικού έτους 1985. Αν 
είναι αναγκαίο, τα αντίστοιχα ποσά θα επιρριφθούν από την 
Επιτροπή στο οικονομικο έτος 1985. 

5. Η Επιτροπή εκτελεί τους αναγκαίους υπολογισμούς 
για την εφαρμογή των παραγράφων 3 και 4. 

6. Εάν στην αρχή ενός οικονομικού έτους δεν εχει ακόμη 
εγκριθεί ο προϋπολογισμός, θα εξακολουθήσουν να ισχύουν 
τα ποσοστά φόρου προστιθέμενης αξίας που είχαν καθοριστεί 
κατά το παρελθόν, μέχρις ότου τεθούν σε ισχύ νέα ποσοστά. 

7. Κατά παρέκκλιση από την παράγραφο 1, εάν κατά την 
1η Ιανουάριου του εν λόγω οικονομικού έτους δεν έχουν ακόμη 
εφαρμοστεί σε. όλα τα κράτη μέλη οι κανόνες που καθορί¬ 
ζουν την ομοιόμορφη βάση υπολογισμού του φόρου προστι¬ 
θέμενης αξίας, η χρηματική συνεισφορά στον προϋπολογι¬ 
σμό των Κοινοτήτων κάθε κράτους μέλους που δεν εφαρμό¬ 
ζει ακόμη την ομοιόμορφη φορολογική βάση προσδιορίζεται 
κατά το λόγο του ακαθάριστου εθνικού προϊόντος του κρά¬ 
τους μέλους αυτού προς το σύνολο των ακαθάριστων εθνικών 
προϊόντων των κρατών μελών. Το δημοσιονομικό υπόλοιπο 
καλύπτεται από έσοδα που προέρχονται από το φόρο προ¬ 
στιθέμενης αξίας σύμφωνα με την παράγραφο 1 και εισπράτ- 
τονται από τα άλλα κράτη μέλη. Η παρέκκλιση αυτή παύει 
να εφαρμόζεται μόΧις εφαρμοσθόύν σε όλα τα κράτη μέλη οι 
κανόνες που καθορίζουν την ομοιόμορφη βάση υπολογισμού 
του φόρου προστιθέμενης αξίας. 

8. Για την εφαρμογή της ■ παραγράφου 7, ως ακαθάριστο 
εθνικό προϊόν λαμβάνεται το ακαθάριστο εθνικό προϊόν σε 
τρέχουσες τιμές. 

Άρθρο 4. 

1. Τα έσοδα που αναφέοονται στα άρθρα 2 και 3 χρησιμο¬ 
ποιούνται αδιακρίτως για τη χρηματοδότηση όλων των 
δαπανούν που εγγράφονται στον προϋπολογισμό των Κοινο¬ 
τήτων. 

2. Η χρηματοδότηση, από τους ίδιους πόρους τοιν Κοινο¬ 
τήτων, των δαπανούν για τα προγγράμματα ερευνούν των 
Ευρωπαϊκών Κοινοτήτων δεν αποκλείει ούτε την εγγραφή στον 
προϋπολογισμό των Κοινοτήτων δαπανών που απορρέουν 
από συμπληρωματικά προγράμματα ούτε τη χρηματοδότηση 
αυτούν των δαπανών με χρηματικές συνεισφορές των κρατούν 
μελών, το ύψος και η κλίμακα κατανομής των οποίων ορί¬ 
ζονται ομόφωνα από το Συμβούλιο.». 

Άρθρο 5. 

Οι Κοινότητες επιστρέφουν σε κάθε κράτος μέλος, για να 
καλυφθούν οι δαπάνες για την είσπραξη, το 10 % το^ν πο- 
σών που καταβλήθηκαν σύμφωνα με το άρθρο 2 προύτο εδάφιο. 

Άρθρο 6. 

Το τυχόν πλεόνασμα των ιδίων πόρων των Κοινοτήτων 
επί του συνόλου των πραγματικών δαπανών κατά τη διάρ¬ 
κεια ενός οικονομικού έτους μεταφέρεται στο επόμενο οικο¬ 
νομικό έτος. 

Άρθρο 7. 

1. Οι κοινοτικοί πόροι που αναφέρονται στα άρθρα 2 και 8 
εισπράττονται από τα κράτη μέλη σύμφωνα με τις εθνικές 
τους νομοθετικές, κανονιστικές και διοικητικές διατάξεις, 
τις οποίες ενδεχομένως τροποποιούν για το σκοπό αυτό. Τα 
κράτη μέλη θέτουν τους πόρους αυτούς στη διάθεση της Επι¬ 
τροπής. 


2. Με την επιφύλαξη του ελέγχου των λογαριασμών που 
προβλέπεται στο άρθρο 206 α της συνθήκης για την ίδρυσή 
της Ευρωπαϊκής Οικονομικής Κοινότητας και των ελέγχων 
που διεξάγονται κατά το άρθρο 209 σημείο γ) της συνθήκης 
αυτής, το Συμβούλιο, αποφασίζοντας ομόφωνα μετά από 
πρόταση της Επιτροπής και ύστερα από διαβούλευση με το 
Ευρωπαϊκό Κοινοβούλιο, εγκρίνει τις διατάξεις σχτικά με 
τον έλεγχο της είσπραξης, την απόδοση στην Επιτροπή και 
την καταβολή των εσόδων που αναφέρονται στα άρθρα 2 και 3. 

Άρθρο 8. 

Η απόφαση αυτή κοινοποιείται στα κράτη μέλη αιςό το 
Γενικό Γραμματέα του Συμβουλίου των Ευρωπαϊκών Κοι¬ 
νοτήτων και δημοσιεύεται στην Επίσημη Εφημερίδα των 
Ευρωπαϊκών Κοινοτήτων. 

Τα κράτη μέλη ανακοινώνουν χωρίς καθυστέρηση στο 
Γενικό Γραμματέα του Συμβουλίου των Ευρωπαϊκών Κοι¬ 
νοτήτων την ολοκλήρωση των διαδικασιών που επιβάλλουν 
οι ισχύουσες συνταγματικές διατάξεις τους για την αποδοχή 
της απόφασης αυτής. 

Η παρούσα απόφαση αρχίζει να ισχύει : 
όσον αφορά το άρθρο 3 παράγραφος 4, τη δεύτερη ημέρα μετά 
την ημερομηνία παραλαβής της τελευταίας από τις ανακοι¬ 
νώσεις που αναφέρονται στο δεύτ^ο εδάφιο, 

όσον αφορά τις άλλες διατάξεις, τη δεύτερη ημέρα μετά την 
ημερομηνία παραλαβής της τελευταίας από τις ανακοινώ¬ 
σεις αυτές ή μετά την ημερομηνία κατάθεσης των τελευταίων 
επικυοωτικών εγγράφων των συνθηκών προσχώρησης της 
Ισπανίας και της Πορτογαλίας εκ μέρους των παρόντων κρα¬ 
τών μελών των Κοινοτήτων ως κρίσιμη στην περίπτωση αυτή 
θεωρείται η αργότερη από τις ημερομηνίες αυτές, εκτός αν 
το Συμβούλιο ομόφωνα αποφασίσει διαφορετικά. 

Με την επιφύλαξη του άρθρου 3 παράγραφος 4. η παρούσα 
απόφαση παράγει αποτελέσματα από Της Ιανουάριου 1986 
η δε απόφαση της 21ης Απριλίου 1970 καταργείται από την 
ίδια ημερομηνία. Εφόσον υπάρξει ανάγκη, κάθε αναφορά στην 
απόφαση της 21ης Απριλίου 1.970 θεωρείται ως αναφορά 
στην παρούσα απόφαση. 

Έγινε στις Βρυξέλλες, στις 7 Μαίου 1985. 

Για το Συμβούλιο 
Ο Πρόεδρος 
(υπονο.) 

Ο. Λ.\ ΟΒΓΟΤΊΊ 

Ακριβές αντίγραφο 
Για το Γενικό Γραμματέα 
\\ ; υ1Γσ£ΐη" ΡΕΝΙ 

Ο Ο 

Διευθυντής 

Αθήνα, 20 Δεκεμβρίου 1985 

